Tasnilesmettit tzerrew aṭas n tumanin tutlayanin i la yḍerrun deg tmetti, tigi d tumanin i d-yettlalen seg tegnatin n umyekcem gar tutlayin neɣ ayen iwumi neqqar (anermis n tutlayin). Tamiḍrant-a yesseqdec-itt i tikelt tamezwarut umusniles Amarikani Weinreich deg useggas n 1953. Hamers, yenna deg wawal-is, Anermis n tutlayin icudd ɣer tikli tasnilsimant n umdan yessnen ugar n yiwet n tutlayt15. S wawal-nniḍen amyekcem gar tutlayin yerza akk tignatin anida, tilin n snat n tutlayin tettbeddil deg umeslay n umdan. Tumant-a tettuneḥsab d yiwet n tegnit anida ttemlilint ugar n yiwet n tutlayt, ɣef waya imdanen yettidiren deg tmurt i yellan d tagtutlayt, s umata ad ten-naf seqdacen ireṭṭalen, arwus, tamlilt tungilt, d temlellit gar tutlayin.